wickkiey/tamil-wikipedia-chunked huggingface dataset:
# நீட் மாகாணம்

## காணக்கூடிய இடங்கள்

தாரசு மலைத்தொடர்களில் உள்ள அலடாய்லர் மற்றும் போல்கர் மலைத்தொடர்கள் குளிர்கால விளையாட்டு, உயரமான புல்வெளிகள் மற்றும் மலை கிராமங்கள் வழியாக மலை நடை மற்றும் மலையேற்றத்திற்கு பிரபலமாக உள்ளன. இந்த மலைகள் வசந்த காலத்தில் மலர்கள் பூத்து நிறைந்திருக்கும்போது அனைவரையும் கவரக்கூடியதாக இருக்கும்.  
- குறிப்பாக அலடாக்லர் மலைகள் துருக்கியில் மிகவும் பிரபலமான மலை ஏறும் இடங்களில் ஒன்றாகும். அதனா மாகாணத்தில் உள்ள அலடாக் மாவட்டத்தில் அலடாக்லர் மலைகள் எல்லையாக இருந்தாலும், அவை பொதுவாக அமர்தாவில் உள்ள டெமிர்காசாக் மற்றும் சுகுர்பாக் கிராமங்களிலிருந்து அடையப்படுகின்றன .
- போல்கர் மலைகள் 7 கி.மீ ஸ்கை-ரன் மற்றும் ஒரு ஆழமான ஏரியைக் கொண்டுள்ளது.  
நீட் கபடோசியாவின் ஒரு பகுதியாகும், சில சுற்றுலாப் பயணிகளை அதன் வரலாற்று இடங்கள் ஈர்க்கிறன, இருப்பினும் நெவஹீரில் உள்ள பகுதியின் மையத்தைப் போல எதுவும் இல்லை. நீட்டில் அதன் வரலாற்று முக்கியத்துவம் வாய்ந்த தளங்களில் ஏராளமான தேவாலயங்கள், பள்ளிவாசல்கள் மற்றும் *நிலத்தடி நகரங்கள் உள்ளன* (மென்மையான எரிமலை பாறையில் ஆழமாக வெட்டப்பட்ட பாதுகாப்பான நிலவறைகள்).  மற்றொரு முக்கியமான தளம் பண்டைய நகரமான தியானா மற்றும் போர் மாவட்டத்தில் பல ரோமானிய நீர்வழிகள் .  
ஒரு முக்கியமான நிலத்தடி நகரம் மற்றும் பண்டைய மடாலயம் நியோடில் உள்ள கோமலரில் அமைந்துள்ளது, இது கோமலர் மடாலயம் என்று அழைக்கப்படுகிறது..  
உல்காலா, ஆகாஸ் மெஹ்மத் பாஷா வளாகத்தில், கொல்லியே 17 ஆம் நூற்றாண்டின் கட்டமைப்பாகும்.  
இந்த மாகாணத்தில் ஏராளமான கனிம வெந்நீரூற்றுகள் மற்றும் பிற இடங்கள் உள்ளன, எனவே விடுதிகளிலும் பிற உள்கட்டமைப்புகளிலும் ஓரளவு முதலீடு செய்தால் மாகாணம் தற்போதுள்ளதை விட அதிகமான சுற்றுலாப் பயணிகளை ஈர்க்கக்கூடும்.
# நீரிழிவு நரம்பியல்

**நீரிழிவு நரம்பியல்** (Diabetic neuropathy) என்பது நீரிழிவு நோயுடன் தொடர்புடைய நரம்பின் உட்சுரப்பு சேதப்படுவதால் ஏற்படும் கோளாறு ஆகும். நீரிழிவு நோய் உள்ளவர்கள் அதனைக்கட்டுப்படுத்தாமல் விடும்பட்சத்தில் இந்நோய் அதிகரிக்கிறது.
குருதியின் உள்ள சர்க்கரையின் அளவை கட்டுப்படுத்தாதபோது அதன் அளவு அதிகரித்து குருதிக்குழல் பகுதியில் சார்பிட்டால் என்னும் வேதிப்பொருளாக மாற்றம் அடைந்து ரத்தகுழாயின் உட்பகுதியில் ஒட்டிக்கொள்கிறது. பின்னர் இது இலைகளைத்தின்னும் பூச்சிகளைப்போல் நரம்பிழைகளை சேதப்படுத்துகிறது. இதன் காரணமாக நரம்புத் தொகுதியின் வழியாக கடத்தப்படும் தகவல் பரிமாற்றம் தடைபடுவதோடு, நுண்ணிய ரத்தகுழாய்களும் பாதிக்கப்பட்டு நரம்பின் கடைசிப்பகுதிக்கு சத்தும் கிடைக்காமல் ஆக்சீசன் தடைப்படுகிறது.
மேலும் நுண் இரத்த ஊட்டம் பாதிக்கப்படுவதால் விழித்திரை , சிறுநீரகம், மற்றும் நரம்பு மண்டலம் ஆகியவை எளிதாக பாதிக்கப்படுகிறது.  
**நோயறிதல்**  
நீரிழிவு வெளிப்புற நரம்பியல் குறைபாடானது நீரிழிவு குறைபாடுள்ளவர்களின் நோய் வரலாறு மற்றும் சில உடல் பரிசோதனைகள் மூலம் கண்டறியலாம். இந்த பரிசோதனையானது பாத வலி மற்றும் உணர்வின்மை குறையுள்ள நீரிழிவு குறைபாடுள்ளவர்களின் பாத பரிசோதனைகள் மற்றும் நோய் குறைபாட்டின் வரலாற்று நிலைப்பாட்டினையும் கொண்டு கருத்தில் கொள்ளப்படுகிறது. உடல் பரிசோதனைகள் பாத உருமாற்றம், ஆறாத புண் மற்றும் கணுக்கால் அனிச்சை குறைபாடு போன்றவற்றை உள்ளடக்கியதாக இருக்கலாம். மனித நரம்பியலில் பெரிய நரம்பிழையில் உண்டாகும் உணர்வு குறைபாட்டினை கண்டறிய அதிர்வுணர்வு திறன் சொதனையானது பயனுள்ளதாக இருக்கிறது. இந்த சோதனையானது 128 Hz அதிர்வெண் உடைய "U" வடிவ அதிர்வு இசைகவடு கருவியின் (Tuning fork) மூலமோ அல்லது 10 கிராம் அழுத்தம் தரக்கூடிய மோனோஃபிலமெண்ட் எனும் உபகரணத்தின் மூலமோ பரிசோதிக்கபட்டு வருகிறது. நரம்பு செயல்பாட்டு பரிசோதனை முடிவுகள் சில சமயங்களில் குறைவான செயல்பாட்டினை காட்டகூடும் ஆனாலும் தீவிர நரம்பு குறைபாட்டுடன் தொடர்பு படுத்த படுகிறது.  
ஆரம்ப காலத்தில் அதிர்வு இசைக்கவடு மூலம் செய்யபட்ட பாத அதிர்வுணர்வு சோதனைகளானது பின்னாளில் பயோதெசியோமீட்டர் (Biothesiometer) எனப்படும் மின்னணு கருவியின் மூலம் செய்யப்படுகிறது. முதலில் அனலாக் (Analog) உபகரணமாக இருந்த பயோதெசியோமீட்டர் பின்பு டிஜிட்டல் (Digital) உபகரணமாக மேம்படுத்தப்பட்டது, அதன் பின்பு அவை கணினியின் மென்பொருளுடன் (PC Software) இணைந்து செயல்படும் வடிவமைப்பாக மேம்படுத்தபட்டது. தற்போது இந்த உபகரணமானது ஆன்ட்ராய்டு திறன்பேசி (Android Smartphone) மென்பொருளுடன் இணைந்து செயல்படும் வடிவமைப்பை பெற்றுள்ளது.
# பூனான்

**பூனான்** அல்லது **நோக்கோர் பொனாம்** (மலை கூட்டரசு) (ஆங்கிலம்: *Funan*; கெமர் மொழி: ហ្វូណន; அல்லது ; சீனம்: 夫南); என்பது கி.பி. முதலாம் நூற்றாண்டு முதல் ஆறாம் நூற்றாண்டு வரை தென்கிழக்காசியா மீகோங் சமவெளியை (*Mekong Delta*) மையமாகக் கொண்டு ஆட்சி செய்து வந்த ஒரு பண்டைய இராச்சியம் ஆகும்.  
பண்டைய இந்துக் கலாசாரத்தைக் கடைபிடித்து வந்த இந்த நிலப் பகுதிக்கு அல்லது மண்டலத்திற்கு (*Mandala*); பூனான் எனும் பெயர், சீன வரைபடவியலாளர்கள், புவியியலாளர்கள், எழுத்தாளர்கள் வழங்கிய பெயராகும் (*Greater Indianized Kingdoms of South East Asia*). பூனான் இராச்சியம் முதலாம் நூற்றான்டு முதல் ஆறாம் நூற்றாண்டு வரையில் இருந்ததைப் பற்றி விவரிக்கும் சீன வரலாற்று நூல்களில் குறிப்புகள் காணப்படுகின்றன.
# பூனான்

## பொது

மூன்றாம் நூற்றண்டின் மத்தியப் பகுதியில், பூனான் இராச்சியத்தில், நாங்கிங் 'ஊ' இராச்சியத்தின் (*Eastern Wu dynasty*) பிரதிநிதிகளாக காங் தாய் (*Kang Tai*), சூ யிங் (*Zhu Ying*) எனும் இரண்டு சீன அரசதந்திரிகள் தங்கியிருந்தனர்; அவர்களின் வழியாக மிக விரிவான விளக்கக் குறிப்புகள் பூனான் இராச்சியத்தைப் பற்றி மேலும் அறிய முடிகிறது.  
இப்பகுதியில் தற்பொழுது பேசும் நவீன மொழிகளான பழைய கெமெர் (*Old Khmer*) அல்லது *நோகோர் புனோம்* (*Nokor Phnom*); (தாய்: *Fūnān*); (வியட்நாமிய மொழி *Phù Nam)*ஆகிய மொழிகளில் பூனான் என்ற பெயர் காணப் பட்டாலும், அந்தக் காலத்தில் இருந்து உள்ளூர் வம்சாவளியைச் சேர்ந்த எந்தவொரு நூல்களிலும் பூனான் என்ற பெயர் காணப்படவில்லை.
# பூனான்

## பொது

### பூனான் மக்கள்

மேலும் அப்போதைய பூனான் மக்கள் தங்கள் இராச்சியத்திற்கு என்ன பெயர் கொடுத்தார்கள் என்பதும் தெரியவில்லை. பூனான் எனும் சொல், கெமர் மொழிச் சொல்லான **புனாம்** (*bnaṃ*) அல்லது **வினாம்** (*vnaṃ*) எனும் சொற்களுடன் தொடர்புடைய ஒரு சொல் எனவும்; அவையே பூனான் என்பதைக் குறிக்கிறது எனவும்; பண்டைய சீன அறிஞர்கள் வாதிடுகின்றனர். பூனான் என இன்று பயன்படுத்தப்படும் சொல்லுக்கு சீன மொழியில் மலை என்பது பொருளாகும். ஆயினும் பூனான் என்பது ஏதேனும் ஒரு மொழியில் இருந்து படியெடுக்கப்பட்ட சொல்லாக இருக்கலாம் என்றும் அறியப்படுகிறது.  
பூனான் இராச்சியத்தின் பெயரைப் போலவே, பூனான் மக்களின் இன-மொழியியல் தன்மையும் நிபுணர்களிடையே அதிக விவாதத்திற்கு உட்பட்டதாக உள்ளது. இதில் முக்கியமான கருதுகோள்கள் என்னவென்றால், பூனானியர்கள் (*Funanese*) பெரும்பாலும் மோன்-கெமர் (*Mon–Khmer*) அல்லது ஆஸ்திரோனீசியர்களாக (*Austronesian*) இருக்கலாம்; அல்லது அவர்கள் பல இன சமுதாயத்தை உருவாக்கியவர்களாகவும் இருக்கலாம் எனவும் கருதப்படுகிறது. தற்போது கிடைக்கக்கூடிய சான்றுகளை வைத்து இதற்கு எந்தவொரு முடிவையும் எடுக்க இயலவில்லை.
# பூனான்

## பொது

### கெமர் மொழியியல் ஆதிக்கம்

மைக்கேல் விக்கரி (*Michael Vickery*) என்பவரின் கருத்துப்படி; கிடைக்கக்கூடிய சான்றுகள் மூலமாக, பூனான் மக்கள் பேசிய பூனான் மொழியை உறுதியாக அடையாளம் காண இயலாவிட்டாலும்; பூனான் மக்கள் என்பவர்கள் கெமர் சமுதாய மக்கள் எனும் சான்றுகள் வலுவாக உள்ளன.  
பண்டைய பூனான் இராச்சியத்தின் துறைமுகமான ஓக் ஈயோ (*Oc Eo*) என்ற இடத்தில் தொல்பொருளியல் அகழ்வராய்ச்சி நடைபெற்றன. அந்த ஆராய்ச்சியின் முடிவுகள் ஓக் ஈயோ மற்றும் முன்-அங்கோரிய நிலைகளுக்கு இடையில் (*Pre-Angkorian Levels*), பூனான் இராச்சியத்தின் கட்டுப்பாட்டின் கீழ் இருந்த பகுதிகளில் கெமர் மொழிகளின் உண்மையான இடைநிறுத்தம் எதுவும் ஏற்படவில்லை என்பதை நிரூபித்துள்ளன. இது பூனான் கட்டுப்பாட்டின் கீழ் உள்ள பகுதியில் கெமர் மொழியியல் ஆதிக்கத்தைக் குறிக்கிறது.
# பூனான்

## பொது

### அரசியல் ஒற்றுமை

சீன வரலாற்றாசிரியர்களின் சான்றுகளின் அடிப்படையில், பூனான் அரச அமைப்பானது கி.மு. முதலாம் நூற்றாண்டில் மீகோங் சமவெளியில் (*Mekong Delta*) நிறுவப்பட்டு இருக்கலாம் என நம்பப்படுகிறது. ஆனால் தொல்பொருள் ஆய்வுகள் இந்தப் பிராந்தியத்தில் விரிவான மனிதக் குடியேற்றம் கி.மு 4-ஆம் நூற்றாண்டுக்கு முனபு நடைபெற்று இருக்கலாம் என்பதைக் காட்டுகின்றன.  
பூனான் இராச்சியம் என்பது ஒருங்கிணைந்த ஒரே ஆட்சி (*Single Unified Polity*) என சீன எழுத்தாளர்களால் கருதப் பட்டாலும், பூனான் இராச்சியம் நகர-மாநிலங்களின் தொகுப்பாக (*Collection of City-States*) இருந்து இருக்கலாம் என்றும் சில நவீன அறிஞர்கள் கருதுகிறார்கள். ஏனெனில் அந்த நகர-மாநிலங்கள் சில சமயங்களில் ஒன்றுக்கொன்று தாக்குதல்களில் ஈடுபட்டு வந்து உள்ளன. மேலும் சில சமயங்களில் அரசியல் ஒற்றுமையைப் பேணி காத்தும் வந்துள்ளன.
# பூனான்

## பொது

### கண்ணாடி கால்வாய்

ஓக் ஈவ் என்ற இடத்தினை அகழாய்வு செய்ததில் ரோமானிய, சீன மற்றும் இந்தியப் பொருட்களை உள்ளடக்கிய, பெரும்பான்மையான பண்டைய காலப் பொருட்கள் கிடைத்துள்ளன. இந்தத் தொல்பொருள் சான்றுகளில் இருந்து, தெற்கு வியட்நாமில் "கண்ணாடி கால்வாய்" என்று பொருள்படும் பண்டைய வணிக மையமான *ஓக் ஈயோ* (*Óc Eo*) துறைமுக நகரமானது பூனான் இராச்சியத்தின் ஒரு சக்திவாய்ந்த வர்த்தக மையமாக இருந்திருக்க வேண்டும் என்றும் அறியப்படுகிறது.  
தெற்கு கம்போடியாவில் (*Southern Cambodia*) அங்கோர் போரே (*Angkor Borei*) என்ற இடத்தில் நடைபெற்ற அகழ்வாராய்ச்சி ஒரு முக்கியமான தீர்வுக்கான ஆதாரங்களை வழங்கியுள்ளது. இன்றும் ஓக் ஈயோ நகரமானது அங்கோர் போரே நகரத்தின் கால்வாய்களின் அமைப்பால் இணைக்கப்பட்டுள்ளது. எனவே இந்த இடங்கள் அனைத்தும் ஒன்றாகச் சேர்ந்து பூனானின் மையப் பகுதியாக அமைந்திருக்கலாம் என்று கருத வாய்ப்புள்ளது.
# பாதின் நகரம்

**பாதின்** ( ஆங்கிம்: Badin ) என்பது பாக்கித்தானின் சிந்து மாகாணத்தில் உள்ள பாடின் மாவட்டத்தின் முக்கிய நகரம் மற்றும் தலைமையிடம் ஆகும். இது சிந்து நதிக்கு கிழக்கே அமைந்துள்ளது . இப்பகுதி சதுப்பு நிலமாகவும், வளமானதாகவும், நெல் வளர்ப்பதற்கு ஏற்றதாகவும் உள்ளது. சில எண்ணெய் வயல்கள் ஊருக்கு அருகில் அமைந்துள்ளன. பாதின் மாவட்டத்தின் முக்கிய நகரம் பாதின். 1998 இல் நகரத்தின் மக்கள் தொகை 61,302 என்ற அளாவில் இருந்தது. சர்க்கரை உற்பத்தியின் காரணமாக பாதின் பெரும்பாலும் 'சர்க்கரை மாவட்டம்' என்று அழைக்கப்படுகிறது.  
பாதின் மாவட்டம் 1975 ஆம் ஆண்டில் நிறுவப்பட்டது, இதில் ஐந்து தாலுகாக்கள் உள்ளன: பாதின், மாத்லி, சாகீத் பசல் ராகு, தல்கார் மற்றும் தாந்தோ பாகோ மற்றும் 46 வட்டார சபைகள் 14 வருவாய் வட்டங்கள், 111 தபாஸ் மற்றும் 535 டெக்ஸ் ஆகியவை உள்ளன. இந்த மாவட்டம் வடக்கில் ஐதராபாத் & மிர்புகாஸ் மாவட்டத்தின் எல்லையாக உள்ளது. கிழக்கில் தார்பர்கர் & மிர்புர்காஸ், மேற்கில் ஐதராபாத் மற்றும் தட்டா மாவட்டம் மற்றும் தெற்கில் இந்தியாவின் கட்ச் மாவட்டம், இது இந்தியாவுடன் சர்வதேச எல்லையை கொண்டுள்ளது.
# பாதின் நகரம்

## காலநிலை

பாதின் வெப்பமான பாலைவன காலநிலையைக் கொண்டுள்ளது ( கோப்பன் காலநிலை வகைப்பாடு ). மார்ச் முதல் அக்டோபர் வரை ஆண்டின் எட்டு மாதங்கள் வீசும் கடல் காற்று காரணமாக மாவட்டத்தின் காலநிலை மிதமானதாக அமைந்துள்ளது, இதனால் இங்கு பாக்கித்தானின் மற்ற பகுதிகளை விட வெப்பம் குறைவாகவும் ஓரளவு குளிராக உள்ளது. மழைக்காலத்தில், வானம் மேகமூட்டத்துடன் காணப்படுகிறது, ஆனால் மிகக் குறைந்த மழைப்பொழிவு உள்ளது. கோடைக்காலம் பொதுவாக ஈரப்பதமாக இருக்கும். பாதினில் குளிர்காலம் நவம்பர் தொடக்கத்தில் இருந்து தொடங்குகிறது, ஈரமான கடல் காற்றிலிருந்து வறண்ட மற்றும் குளிர்ந்த வடகிழக்கு காற்றுக்கு திடீர் மாற்றம் ஏற்படுகிறது, இந்த இயற்கை விளைவு காரணமாக வெப்பநிலையில் உடனடி வீழ்ச்சி ஏற்பட்டு கடலில் சூறாவளிகள் மற்றும் வெள்ள அபாயம் ஏற்படுகிறது.
# பாதின் நகரம்

## கல்வி

இந்த பகுதிகளில் உள்ள குடிமக்களுக்கு கல்விக்கான அணுகலை வழங்க சிந்து பல்கலைக்கழகம் பாதின் நகர பிராந்தியத்தில் 'இலார்' என்று ஒரு வளாகத்தை நிறுவியது. சிந்து பல்கலைக்கழகத்தின் இலார் வளாகம், பாதின் (S.U.L.C) இலார் பிராந்தியத்தில் வசிப்பவர்களுக்கு, குறிப்பாக சிறுமிகளுக்கு, அவர்களின் உள்ளூர் பகுதியில் உயர் கல்வியை வழங்குவதற்காக நிறுவப்பட்டது..  
இந்த வளாகம் ஒரு நூலகம் மற்றும் இணைய இணைப்புடன் கூடிய கணினி ஆய்வகம் உள்ளிட்ட வசதிகளை கொண்டுள்ளது. கல்லூரியில் வணிக நிர்வாகம், வர்த்தகம் மற்றும் கணினி அறிவியல், கணினி அறிவியலில் முதுகலை பட்டயம் மற்றும் இளங்கலை கல்வியியல், முதுகலை கல்வியியல். & கலையில் முதுகலை (கல்வி ) ஆகிய பிரிவுகளைக் கொண்டுள்ளது.
# குழந்தை குடல் வலி

**குழந்தை குடல் வலி**(*Baby colic*) என்பது குழந்தை அழுகை எனவும் அழைக்கப்படுகிறது. குழந்தையின் அழுகை ஒரு நாளைக்கு மூன்று மணி நேரத்திற்கும் மேலாகவோ அல்லது வாரத்தில் மூன்று நாட்களுக்கும் மேலாகவோ நீடிக்கும். குழந்தையின் அழுகையால் பெற்றோருக்கு ஏமாற்றத்தையும்,பின் மகப்பேற்று இறுக்கம் என்பதையும், மருத்துவரிடம் அதிகப்படியாகச் செல்வதற்கும் மற்றும் குழந்தைகள் முறைகேடு ஏற்படுவதற்கும் காரணமாகிறது.  
குழந்தையின் அழுகைக்கானக் காரணங்களை நம்மால் அறியமுடிவதில்லை. மேலும் நோயறிதலுக்கு வேறுவகையான காரணங்களும் அமையக்கூடும். குழந்தையின் பெற்றோர்களுக்குக் கூடுதல் ஆதரவு பயனுள்ளதாக அமையும்.
குழந்தைகள் அழுகை ஆண் மற்றும் பெண் குழந்தைகளிடம் ஒரே விகிதத்திலேதான் உள்ளது.
# குழந்தை குடல் வலி

## செய்கைகள் மற்றும் அறிகுறிகள்

குழந்தையின் அழுகை ஒரு நாளைக்கு மூன்று மணி நேரத்திற்கும் மேலாகவோ அல்லது வாரத்தில் மூன்று நாட்களுக்கும் மேலாகவோ நீடிக்கும். மேலும் ஒரு ஆரோக்கியமான குழந்தை மூன்று வாரங்களுக்கு கூட அழுவதற்கான காரணங்கள் அமையாலாம் என வரையறுக்கப் பட்டுள்ளது. அழுகை
ஆறு வாரங்கள் வரை எல்லா குழந்தைகளுக்கும் பொதுவானது. பிறகு ஆறு மாத காலத்தில் குழந்தை குணமடைந்து விடுகிறது.
தொடர்ச்சியான குழந்தை அழுகையால் பெற்றோர்களுக்கிடையே திருமண முரண்பாடும், மகப்பேற்றுக்கு பிறகான மனச்சோர்வும், தாய்ப்பால் கொடுப்பதை முன்கூட்டியே நிறுத்துதல், மருத்துவர்களை அடிக்கடி சந்தித்தல், அதிகப்படியான ஆய்வக சோதனைகள் மற்றும் அமில வகையான மருந்துகளைப் பரிந்துரைத்தல் போன்றவைகள் ஏற்படக் காரணமாகிறது. அழுகையால் குழந்தைகளுக்கு தவறு நடக்கவும் , கழுத்து அசைவு நோய்க்குறி உண்டாகவும் காரணங்களாக இருக்கலாம்.  
குழந்தையின் அழுகையால் குடும்பத்தின் அமைதியைப் பாதிக்கிறது. இதனால் பெற்றோர்கள் கவலையும் மனச்சோர்வும் மற்றும் மன அழுத்தத்திற்கும் ஆளாகக் காரணமாகிறது.  
தொடர்ச்சியான குழந்தை அழுகையால் பெற்றோர்களுக்கிடையே திருமண முரண்பாடும், மகப்பேற்றுக்கு பிறகான மனச்சோர்வும், தாய்ப்பால் கொடுப்பதை முன்கூட்டியே நிறுத்துதல், மருத்துவர்களை அடிக்கடி சந்தித்தல், அதிகப்படியான ஆய்வக சோதனைகள் மற்றும் அமில வகையான மருந்துகளைப் பரிந்துரைத்தல் போன்றவைகள் நடைபெறக் காரணமாகிறது. அழுகையால் குழந்தைகளுக்குத் தவறு நடக்கவும் , கழுத்து அசைவு நோய்க்குறி உண்டாகவும் காரணங்களாக இருக்கலாம்.
# ஒர்து மாகாணம்

**ஒர்து மாகாணம்** (*Ordu Province* ) என்பது துருக்கியின் ஒரு மாகாணம் ஆகும். இது துருக்கியியல் கருங்கடல் கடற்கரையை ஒட்டி அமைந்துள்ளது. அதன் அருகிலுள்ள மாகாணங்களாக வடமேற்கில் சாம்சூன் மாகாணம், தென்மேற்கில் டோகாட் மாகாணம், தெற்கே சிவாஸ் மாகாணம் மற்றும் கிழக்கில் கீரேசன் மாகாணம் ஆகியன உள்ளன. அதன் வாகன பெயர்பலகை குறியீட்டு எண் 52 ஆகும். இந்த மாகாணத்தின் தலைநகரமாக ஒர்து நகரம் உள்ளது.
# ஒர்து மாகாணம்

## சொற்பிறப்பு

*ஒர்து* என்பது தற்போதைய துருக்கிய மொழியில் 'இராணுவம்' என்ற சொல்லாகும், முதலில் 'இராணுவ முகாம்' என்று பொருள்படும், ஒட்டோமான் பேரரசின் போது இன்றைய நகரத்திற்கு அருகில் ஒரு இராணுவ புறக்காவல் அமைக்கப்பட்டது. இதிலிருந்து நகரமும், பின்னர் மாகாணம், இந்தப் பெயரைப் பெற்றன.  
ஒர்து பகுதியில் உள்ள கருங்கடல் கடற்கரை மற்றும் அதன் பின்னால் உள்ள மலைகள், வரலாற்று ரீதியாக உள்ள விவசாய மற்றும் மீன்பிடி பகுதிகள் போன்றவற்றால் அண்மைய ஆண்டுகளில், சுற்றுலா அதிகரித்துள்ளது. முக்கியமாக உருசியா மற்றும் சியார்சியாவிலிருந்து கணிசமாக வருகிறார்கள். இப் பயணிகள் ஒர்துவின் கருங்கடல் கடற்கரையில் உள்ள சில சிறந்த கடற்கரைகள், ஆறுகள் மற்றும் பசுமையான மலைகள், உயர் மேய்ச்சல் நிலங்களில் நடப்பது போன்றவை துருக்கிய விடுமுறை நாட்களில் பிரபலமான பயணமாகும். அதிக உயரமான இடங்களில் காடுகள் உள்ளன.  
மெலட் ஆறு, போலமன் ஆறு, எலெகாய் ஆறு, டர்னாசுயு நீரோடை, அகோவா நீரோடை மற்றும் சிவில் நீரோடை ஆகியவை மாகாணத்தில் பாயும் முக்கிய ஆறுகள் ஆகும். மாகாணத்தின் நில அமைப்பு ஏரிகள் உருவாவதற்கு ஏற்றவை அல்ல, காகா ஏரி மற்றும் உலுகல் ஏரி ஆகிய இரண்டு பெரிய ஏரிகள் மட்டுமே ஒர்துவில் உள்ளன.
# ஒர்து மாகாணம்

## பொருளாதாரம்

மாகாணத்தின் பொருளாதாரம் பெரும்பாலும் வேளாண்மையை அடிப்படையைக கொண்டது ஆகும். ஒர்துவில் ஹேசல்நட்ஸ் ( குறுமர வகையின் உணவாகக் கொள்ளத்தக்க செம்பழுப்பு நிறக் கொட்டை ) பிரபலமானது . ஒட்டுமொத்தமாக துருக்கி உலகின் ஹேசல்நட்ஸில் 70 சதவிகிதத்தை உற்பத்தி செய்கிறது, மற்றும் துருக்கியின் முக்கிய உற்பத்தியாளராக ஒர்து உள்ளது, இது ஆண்டுக்கு 150,000-180,000 டன்கள் உற்பத்தி செய்கிறது. இது துருக்கியின் மொத்த உற்பத்தியில் 30% ஆகும். ஹேசல்நட்ஸ் உற்பத்தி ஒர்துவின் விளைநிலங்களில் 88% பயிரிடப்படுகின்றன. மீதமுள்ள விளை நிலங்களில் முக்கியமாக சோளம் மற்றும் கோதுமை வயல்களாக உள்ளன. மாகாணத்தின் விளைநிலங்களில் 0.1% மட்டுமே உள்ளடக்கியுள்ள நிலையில், ஒர்துவின் கிவி உற்பத்தி யலோவாவுக்குப் பிறகு நாட்டில் இரண்டாவது இடத்தை வகிக்கிறது. துருக்கியில் உற்பத்தி செய்யப்படும் தேனில் 12.8% இங்கு உற்பத்தி செய்யப்படுகிறது. ஒர்துவிலும் தேனீ வளர்ப்பு என்பது ஒரு முக்கியமான தொழிலாக உள்ளது.
# ஒர்து மாகாணம்

## மக்கள்வகைப்பாடு

இந்த மாகாணத்தில் பெரும்பாலும் செப்னி துருக்கியர்கள் மற்றும் பிற ஓகுஸ் துருக்கியர்கள் வாழ்கின்றனர். மேலும் இந்த மாகாணம் சிறுபான்மையினரான செவனேபுரி ஜார்ஜியர்களின் தாயகமாகும் .  
சமீபத்திய தசாப்தங்களில், ஒர்துவிலிருந்து பலர் துருக்கியியன் இசுதான்புல், புர்சா, சாம்சூன், சாகர்யா போன்ற நகரங்களுக்கோஅல்லது வெளிநாடுகளுக்கோ வேலைக்காக குடிபெயர்ந்துள்ளனர்.
# ஒர்து மாகாணம்

## மாவட்டங்கள்

ஒர்து மாகாணம் 19 மாவட்டங்களாக பிரிக்கப்பட்டுள்ளது.
# ஒர்து மாகாணம்

## பார்க்க வேண்டிய இடங்கள்

ஒர்து மாகாணமானது அழகிய விரிகுடாக்கள் மற்றும் கருங்கடல் பகுதியில் நீளமான தூய்மையான கடற்கரைகளைக் கொண்டுள்ளது. குறிப்பிடத்தக்க தளங்கள் பின்வருமாறு:  
- ஒர்து நகரில் உள்ள ரஷ்ய பஜார்
- போஸ்டீப் - 460 மீ. உயரத்தில் உள்ள நகரம்.
- கராகல் - சாம்பா பீடபூமியில் 3107 மீட்டர் உயரத்தில் உள்ள ஒரு பிளவு ஏரி.
- யேசன் (ஜேசன்) சிகரம் - பெரம்பேவில் ஒரு தலைப்பகுதி
- Çambaşı Yaylası ஒரு உயர் பீடபூமி
# அக்சோல்டன் அதீவா

**அக்சோல்டன் டோராயெவ்னா அதீவா (ஆங்கிலம் :** Aksoltan Ataýewa) 1944 நவம்பர் 6 அன்று துர்க்மெனிஸ்தானின் (முன்னாள் சோவியத் ஒன்றியம்) அசுகபாத் என்ற இடத்தில் பிறந்தவர். இவர் 1995 பிப்ரவரி 23 முதல் ஐக்கிய நாடுகள் சபையின் துர்க்மெனிஸ்தானின் நிரந்தர பிரதிநிதியாக இருந்து வருகிறார். 2019 ஆம் ஆண்டு நிலவரப்படி, 25 ஆண்டுகளுக்கும் மேலாக பதவியில் இருந்த அவர், தற்போது பணியாற்றும் எந்தவொரு நாட்டிலிருந்தும் மிக மூத்த நிரந்தர பிரதிநிதி ஆவார். 2019 ஆம் ஆண்டில் அவர் துர்க்மெனிஸ்தானின் நாயகி என்று *அழைக்கப்பட்டார்*. .
# அக்சோல்டன் அதீவா

## சுயசரிதை

1968 ஆம் ஆண்டில் அவர் துர்க்மென் மாநில மருத்துவ நிறுவனத்தில் மருத்துவ அறிவியல் பட்டம் பெற்றார். அவர் 1985 முதல் 1991 வரை பொது சுகாதார துணை அமைச்சராகவும், 1991 முதல் 1994 வரை பொது சுகாதார அமைச்சராகவும் பணியாற்றினார்; 1994 முதல் 1995 வரை, அவர் சமூக பாதுகாப்பு அமைச்சராகவும், துர்க்மெனிஸ்தானின் தொழிற்சங்கங்களின் தலைவராகவும் இருந்தார். 1992 ல் ஆளும் ஜனநாயகக் கட்சியில் சேர்ந்த அவர் 1993 ல் மக்கள் பேரவையில் உறுப்பினரானார். சனவரி 1994 முதல், அவர் ஐக்கிய நாடுகள் சபையின் துர்க்மெனிஸ்தானின் நிரந்தர பிரதிநிதியாக பணியாற்றினார்.  
2008 ஆம் ஆண்டில் அவர் கியூபா குடியரசிற்கு துர்க்மெனிஸ்தானின் தனிச்சிறப்படைய மற்றும் முழுமையான அதிகாரம் கொண்ட தூதராக நியமிக்கப்பட்டார். 2011 ஆம் ஆண்டில், அவர் பிரேசில் கூட்டாட்சி குடியரசின் துர்க்மெனிஸ்தானின் தனிச்சிறப்படைய மற்றும் முழுமையான அதிகாரம் கொண்ட தூதராக நியமிக்கப்பட்டார், இருப்பினும் அவர் 2015 ஆம் ஆண்டு வரை அதிபர் தில்மா ரூசெப்பிற்கு தனது இராஜதந்திர நற்சான்றிதழ்களை வழங்கவில்லை. . பொலிவரியன் வெனிசுலா குடியரசின் 2013 ஆம் ஆண்டில் தூதர் அதாயேவா துர்க்மெனிஸ்தானின் தனிச்சிறப்படைய மற்றும் முழுமையான அதிகாரம் கொண்ட தூதராக நியமிக்கப்பட்டார்.
# அக்சோல்டன் அதீவா

## விருதுகள்

ஆல்டின் அசைர் என்ற பட்டம் இவருக்கு வழங்கப்பட்டது. மேலும், ஜூபிலி பதக்கம் ("துர்க்மெனிஸ்தானின் சுதந்திரத்தின் 20 ஆண்டுகள்" (அக்டோபர் 25, 2011) )துர்க்மெனிஸ்தானின் வளர்ச்சியில் குறிப்பிடத்தக்க பங்களிப்புக்காகவும், நாட்டின் இறையாண்மையையும் சுதந்திரத்தையும் வலுப்படுத்தும் பெயரில் பல ஆண்டுகளாக மனசாட்சி மற்றும் அர்ப்பணிப்புடன் பணியாற்றியதற்காவும் இது வழங்கப்பட்டது. தனது செயலில் சமூக மற்றும் அரசியல் நடவடிக்கைகள், அரசு மற்றும் மக்களுக்கு சிறப்பு சேவைகள், உயர் தொழில்முறை திறன்கள் மற்றும் சிறந்த தொழிலாளர் சாதனைகள் போன்றவற்றிக்காவும் வழங்கப்பட்டது. இறையாண்மை, அரசியலமைப்பு ஒழுங்கு மற்றும் மாநில சுதந்திரத்தை வலுப்படுத்துவதில் பெரும் தனிப்பட்ட பங்களிப்புக்காகவும், சுயாதீனமான நடுநிலை, துர்க்மெனிஸ்தானின் நிரந்தர நடுநிலைமை, துர்க்மென் அரசு மற்றும் மக்களுக்கு செய்த சிறந்த சேவைகள், தான் அடைந்த வெற்றிகள், அத்துடன் பல ஆண்டுகள் அர்ப்பணிப்பு சேவை ஆகியவற்றிக்காக துர்க்மெனிஸ்தானின் நாயகி (செப்டம்பர் 26, 2019) என்று அழைக்கப்பட்டார்.
# புரு தீவு

புரு (ஆங்கிலம்: Buru ) என்பது இந்தோனேசியாவின் மலுக்கு தீவுகளுக்குள் உள்ள மூன்றாவது பெரிய தீவாகும். (முன்னர் போயிரோ, போரோ அல்லது போரு என்று உச்சரிக்கப்பட்டது). இது தெற்கே பண்டா கடலுக்கும் வடக்கே செராம் கடலுக்கும், அம்பன் மற்றும் செராம் தீவுகளுக்கும் மேற்கே அமைந்துள்ளது. இந்த தீவு மலுக்கு மாகாணத்திற்கு சொந்தமானது. இது புரு மற்றும் தெற்கு புரு பிராந்தியங்களை உள்ளடக்கியது. அவற்றின் நிர்வாக மையங்களான முறையே நம்லியா மற்றும் நம்ரோல் ஆகியவை துறைமுகங்கள் மற்றும் தீவின் மிகப்பெரிய நகரங்களைக் கொண்டுள்ளன. நம்லியாவில் ஒரு இராணுவ விமான நிலையம் உள்ளது, இது பொதுமக்கள் சரக்கு போக்குவரத்தையும் கொண்டுள்ளது.  
இதன் மக்கள்தொகையில் மூன்றில் ஒரு பகுதியினர் பழங்குடியினர், பெரும்பாலும் புரு இனத்தவர் ஆவர். ஆனால் லிசெலா, அம்பேலாவ் மற்றும் கயெலி மக்களும் உள்ளனர். மீதமுள்ள மக்கள் ஜாவா மற்றும் அருகிலுள்ள மலுக்கு தீவுகளில் இருந்து குடியேறியவர்கள் ஆகும். பாரம்பரிய நம்பிக்கைகளின் சில எச்சங்களுடன், மத தொடர்பு கிறிஸ்தவத்திற்கும் சுன்னி இஸ்லாத்திற்கும் இடையில் சமமாகப் பிரிக்கப்பட்டுள்ளது. உள்ளூர் மொழிகள் மற்றும் கிளைமொழிகள் தனிப்பட்ட சமூகங்களுக்குள் பேசப்பட்டாலும், தேசிய இந்தோனேசிய மொழி சமூகங்களிடையேயும் நிர்வாகத்தினாலும் பயன்படுத்தப்படுகிறது. தீவின் பெரும்பகுதி வெப்பமண்டல தாவரங்கள் மற்றும் விலங்கினங்கள் நிறைந்த காடுகளால் சூழப்பட்டுள்ளது. தற்போதைய 179 பறவை மற்றும் 25 பாலூட்டி இனங்களிலிருந்து, சுமார் 14 புருவில் மட்டுமே அல்லது அருகிலுள்ள சில தீவுகளிலும் காணப்படுகின்றன, அவற்றில் குறிப்பிடத்தக்கவை புரு நாற்கொம்புப் பன்றி போன்றவை. தீவிலுள்ள சிறிய தொழில்கள், பெரும்பாலான மக்கள் அரிசி, மக்காச்சோளம், இனிப்பு உருளைக்கிழங்கு, பீன்ஸ், தேங்காய், கோகோ, காபி, கிராம்பு மற்றும் சாதிக்காய் ஆகியவற்றை வளர்ப்பதில் ஈடுபட்டுள்ளனர். பிற குறிப்பிடத்தக்க நடவடிக்கைகள் விலங்கு வளர்ப்பு மற்றும் மீன்பிடித்தல் போன்றவை.  
1365 ஆம் ஆண்டில் இந்த தீவு முதன்முதலில் குறிப்பிடப்பட்டுள்ளது. 1658 மற்றும் 1942 க்கு இடையில், இது டச்சு கிழக்கிந்திய கம்பெனியால் காலனித்துவப்படுத்தப்பட்டது, பின்னர் நெதர்லாந்தின் ஆட்சியின் கீழ் வந்தது . டச்சு நிர்வாகம் கிராம்பு தோட்டங்களில் வேலை செய்வதற்காக பல உள்ளூர் கிராமங்களை கெய்லி விரிகுடாவில் புதிதாக கட்டப்பட்ட தீவுகளுக்கு மாற்றியது. இந்த தீவு 1942 மற்றும் 1945 க்கு இடையில் ஜப்பானியப் படைகளால் ஆக்கிரமிக்கப்பட்டது, இறுதியாக 1950 இல் சுதந்திர இந்தோனேசியாவின் ஒரு பகுதியாக மாறியது. 1960 கள் - 1970 களில் முன்னாள் ஜனாதிபதி சுகார்த்தோவின் புதிய ஒழுங்கு நிர்வாகத்தின் போது, ஆயிரக்கணக்கான அரசியல் கைதிகளை வைத்திருக்கும் ஒரு சிறைச்சாலையாக புரு இருந்தது. புருவில் இருந்தபோது, எழுத்தாளர் பிரமோடியா அனந்தா டோர் "புரு குவார்டெட்" உட்பட அவரது பெரும்பாலான புதினங்களை எழுதினார்..
# புரு தீவு

## விலங்கினங்கள்

புரு ஆஸ்திரேலியா மற்றும் ஆசியாவின் உயிர் புவியியல் மண்டலங்களுக்கு இடையிலான எல்லையில் அமைந்திருப்பதால், அதன் தாவரங்கள் மற்றும் விலங்கினங்கள் தனித்துவமானவை மற்றும் அவை தேசிய மற்றும் சர்வதேச அறிவியல் ஆராய்ச்சிக்கு உட்பட்டவை. தீவில் காணப்படும் 25 வகையான பாலூட்டிகளில், குறைந்தது நான்கு புருவுக்குச் சொந்தமானவை. இங்குக் காணப்படும் சுலாவெசி நாற்கொம்புப் பன்றி என்ற காட்டுப் பன்றி உள்ளூர் இனங்களான் *மான் பன்றி* இனங்களிலிருந்து வேறுபடுகின்றன. இது அதன் இறைச்சியில் மிகக் குறைந்த அளவு கொழுப்பைக் கொண்டுள்ளது. உள்ளூர் மக்களிடையே இது ஒரு சுவையாக கருதப்படுகிறது. புருவுக்குச் சொந்தமான மூன்று வகையான வெளவால்கள் : மொலுக்கன் பறக்கும் நரி வௌவால், செராம் பழம் வௌவால் மற்றும் சிறிய மூக்கு வௌவால் போன்றவை இங்குக் காணப்படுகின்றன.
# அந்தீசா

**ஆன்டிசே (**Andisheh ; , பிற பெயர்கள்: Andīsheh) என்பது சாகியர் கவுண்டியின் மத்திய மாவட்டத்தில் உள்ள ஒரு நகரமாகும். 2006 ஆம் ஆண்டு மக்கள் தொகை கணக்கெடுப்பின்படி, இந்நகரத்தில் 19,945 குடும்பங்களில், 75,596 நபர்கள் வசித்ததாகப் புள்ளி விவரங்கள் கூறுகின்றன. இருப்பினும், ஈரானில் கடந்த மக்கள் தொகை கணக்கெடுப்பில், இந்த நகரத்தின் மக்கள் தொகை சுமார் 116,063 ஆகும். 2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 85 வது இடத்தினைப் பெறுகிறது. 2003 ஆம் ஆண்டு, இந்த நகராட்சி தொடங்கப்பட்டது.  
ஆன்டிசே ஒரு புதிய திட்டமிடப்பட்ட நகரம் ஆகும். இது தெகுரான் நகரிலிருந்து தொலைவில் அமைந்துள்ளது.இதன் வடமேற்குத் திசையில் சாரியார் நகரமும், தென்கிழக்கில் காரஜ் நகரமும் அமைந்துள்ளது.  
2000 ஆம் ஆண்டில், இந்த புதிய குடியேற்ற நகரத்தில் குடியேறியவர்களின் எண்ணிக்கை 31,650 ஆக இருந்தது. மேலும் "மூன்றாம் திட்டத்தின்" முடிவில் இந்த எண்ணிக்கை 50,000-தை எட்டும் என்று எதிர்பார்க்கப்படுகிறது. ஆன்டிசே நகரத்தில் 150,000 குடியிருப்பாளர்கள் வாழ்வதற்கு ஏற்ற, உட்கட்டமைப்புகளைக் கொண்டுள்ளது.  
2015 ஆம் ஆண்டில், 'தங்கநீர் நீச்சல் குளம்' கட்டப்பட்டது. இதில் ஆண்களுக்கும், பெண்களுக்கும், தனித்தனியே இரண்டு வளாகங்கள் உள்ளன. ஒவ்வொரு வளாகத்திலும் நீச்சல் குளம் (ஆழம் 4 மீட்டர்), குழந்தைகள் குளம், உலர்ந்த கல்நீராவிக்குளியலகம், நீராவி அறை, மகிழ்நீர்த் தொட்டி, ஒரு குளிர்ந்த நீர் குளம், மூடுபனியரங்கம், மழைச் சுரங்கம், காபி கடை ஆகியவை உள்ளன. மேலும் காண்க: கோல்டன்வாட்டர்ஸ் வலைத்தளம்
# அந்தீசா

## மக்கள் தொகை

பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன. இந்த நாட்டில் ஒவ்வொரு ஐந்து ஆண்டுகளுக்கும் ஒரு முறை மக்கள் தொகைக் கணக்கெடுப்பு எடுக்கப்படுகின்றது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 116,062 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 96,807 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +19.89% அதிகரித்துள்ளது.
# அந்தீசா

## போக்குவரத்து

இந்த நகரத்தை தெகுரான் மற்றும் கராஜுடன் நகரங்களுடன் இணைக்க , ஆன்டிசே நகராட்சி நடத்தும் ஆன்டிசே நகராட்சி பேருந்து அமைப்பும், புறநகர் பேருந்து அமைப்பும் தனித்தனியே இயக்கும், பேருந்துகள் பயன்படுகின்றன.
# பர்பியூரைல் ஆல்ககால்

## தயாரிப்பு

பர்பியூராலை ஐதரசனேற்றம் செய்வதன் மூலம் தொழிற்சாலைகளில் பர்பியூரைல் ஆல்ககால் உற்பத்தி செய்யப்படுகிறது. கரும்பு சர்க்கரை உற்பத்தியில் உண்டாகும் கழிவு , மக்காளச் சோள எச்சம் போன்ற தேவையில்லாததால் கழிக்கப்பட்ட உயிரினத் தொகுதியிலிருந்து பர்பியூராலும் உற்பத்தி செய்யப்படுகிறது.. எனவே இதன் அடிப்படையில் பர்பியூரைல் ஆல்ககாலை ஒரு பசுமை வேதிப்பொருள் என்று கருதலாம்.
# பர்பியூரைல் ஆல்ககால்

## வினைகள்

பர்பியூரைல் ஆல்ககால் ஆல்கின்கள் மற்றும் ஆல்கைன்களுக்குரிய டையீல்சு ஆல்டர் வினை உள்ளிட்ட எலக்ட்ரான் நாட்ட வேதிவினைகளில் பங்கேற்கிறது. ஐதராக்சிமெத்திலேற்ற வினையின் மூலம் இது 1,5-பிசு(ஐதராக்சிமெத்தில்) பியூரான் என்ற சேர்மத்தைக் கொடுக்கிறது. . நீராற்பகுப்பு அடைந்து பர்பியூரைல் ஆல்ககால் லெவலினிக் அமிலத்தை அளிக்கிறது. அமிலங்கள், மற்றும் வினையூக்கிகளுடன் சேர்த்து சூடுபடுத்துவதால் பர்பியூரைல் ஆல்ககால் பலபடியாக மாறி பாலி (பர்பியூரைல் ஆல்ககால்) என்ர பிசினாக மாறுகிறது. பர்பியூரைல் ஆல்ககால் ஐதரசனேற்றம் அடைந்து ஐதராக்சிமெத்தில் வழிப்பெறுதியான டெட்ரா ஐதரோபியூரனையும் 1,5-பெண்டன் டையோலையும் ஃபர்ஃபுரில் ஆல்கஹால் ஹைட்ரஜனேற்றம் டெட்ராஹைட்ரோஃபுரான் மற்றும் 1,5-பென்டேண்டையோலையும் கொடுக்கிறது.
# பர்பியூரைல் ஆல்ககால்

## பயன்கள்

பியூரான் பிசின்கள் தயாரிப்பதற்குப் பயன்படும் ஒருமமாக இருப்பது பர்பியூரைல் ஆல்ககாலின் முதன்மையான பயனாகும்.
இந்த பலபடிகள் செயற்கைப் பலபடிகள் தயாரிப்பு , சிமென்ட்டுகள், ஒட்டும் பசைப் , பூச்சுகள் மற்றும் வார்ப்பு பிசின்கள் போன்றவற்றில் பயன்படுத்தப்படுகின்றன . பலபடியாக்கல் என்பது அமிலம் வினையூக்கிய பல்லொடுக்கத்தை உள்ளடக்கியதாகும். பொதுவாக கருப்பு குறுக்கு-இணைப்பான தயாரிப்பை இது அளிக்கிறது. மிகவும் எளிமையான பிரதிநிதித்துவ வினை கீழே காட்டப்பட்டுள்ளது.
# பர்பியூரைல் ஆல்ககால்

## கைவினை பயன்பாடுகள்

பர்பியூரைல் ஆல்ககால் இராக்கெட்டு எரிபொருளாகப் பயன்படுத்தப்படுகிறது, புகையும் வெள்ளை நைட்ரிக் அமிலம் அல்லது புகையும் சிவப்பு நைட்ரிக் அமிலம் போன்ற ஆக்சிகரணிகளுடன் தொடர்பு கொண்டவுடன் இச்சேர்மம் உடனடியாகவும் ஆற்றலுடனும் பற்றவைக்கிறது.இத்தகைய உடனடி தீப்பற்றும் எரிபொருளின் பயன்பாடு இராக்கெட்டுகளில் ஒரு பற்றவைப்பான் தேவையைத் தவிர்க்கிறது. 2012 ஆம் ஆண்டின் பிற்பகுதியில், சிபெக்ட்ரா, என்ற இராக்கெட் இயந்திரத்தில் புகையும் வெள்ளை நைட்ரிக் அமிலத்தை ஆக்சிகரணியாகப் பயன்படுத்தி பர்பியூரைல் ஆல்ககால் எரிபொருளை கோபன்னேகன் துணை சுற்றுவட்டப்பாதையில் சோதனை செய்யப்பட்டது.  
குறைந்த மூலக்கூறு எடை காரணமாக, பர்பியூரைல் ஆல்ககால் சேர்மத்தால் மரத்தின் செல்களை செறிவூட்ட இயலும். அங்கு வெப்பம், கதிர்வீச்சு மற்றும் வினையூக்கிகள் அல்லது கூடுதல் வினைகள் மூலம் இது பலபடியாக்கப்பட்டு மரத்துடன் பிணைக்கப்படலாம்.. வினைக்குட்பட்ட மரம், ஈரப்பதம்-பரிமாண நிலைத்தன்மை, கடினத்தன்மை மற்றும் சிதைவு மற்றும் பூச்சி எதிர்ப்பு போன்ற செயல்களில் மேம்படுத்தப்படுகிறது. வினையூக்கிகளில் துத்தநாக குளோரைடு, சிட்ரிக், பார்மிக் அமிலம் மற்றும் போரேட்டுகள் ஆகியவை அடங்கும்.
# ரைஸ் மாகாணம்

**ரைஸ் மாகாணம்** (*Rize Province*, ) என்பது துருக்கியியன் மாகாணம் ஆகும். இந்த மாகாணமானது வடகிழக்கு துருக்கியில் கருங்கடல் கடற்கரையில் டிராப்ஸனுக்கும் ஆர்வினுக்கும் இடையில் உள்ளது. இதன் தெற்கில் எர்சுரம் மாகாணம் உள்ளது. இது முன்னர் லாசிஸ்தான் என்று அழைக்கப்பட்டது, லாசிஸ்தானின் என்ற பெயரானது 1926 ஆம் ஆண்டில் கெமலிஸ்டுகளால் அதிகாரப்பூர்வமாக தடைசெய்யப்பட்டது. அதன் தலைநகரம் **ரைஸ்** நகரம். இந்த மாகாணத்தில் லாஸ், ஹெம்ஷின், துருக்கிய மக்கள் மற்றும் ஜார்ஜிய சமூகங்கள் உள்ளன. துருக்கிய ஜனாதிபதி ரசிப் தைய்யிப் எர்டோகன் தனது குழந்தை பருவத்தை ரைஸில் கழித்தார், அங்கு அவரது தந்தை துருக்கிய கடலோர காவல்படை உறுப்பினராக இருந்தார்.
# ரைஸ் மாகாணம்

## சொற்பிறப்பு

இதன் பெயரானது கிரேக்க மொழிச் சொல்லான என்பதில் இருந்து வந்தது (riza), என்றால் "மலை சரிவுகள்" என்று பொருளாகும். ஜார்ஜியன், லாஸ் மற்றும் ஆர்மீனிய பெயர்கள் அனைத்தும் கிரேக்க மொழியிலிருந்தும் பெறப்பட்டவை: அவற்றின் பெயர்கள் அந்தந்த வரிசையில் *ரைஸ்* (რიზე), *ரிசினி* (რიზინი) மற்றும் *ரைஸ்* (Ռիզե) என குறிப்படப்படுகின்றன.
# ரைஸ் மாகாணம்

## சொற்பிறப்பு

### ரைஸில் இன்றைய வாழ்க்கை

ரைஸ் நகரம் என்பது மலைகளுக்கும் கடலுக்கும் இடையில் ஒரு குறுகிய தட்டையான நிலப்பரப்பில் உள்ள ஒரு கடற்கரை நகரமாகும். ஒப்பீட்டளவில் செல்வந்த நகரமான ரைஸில் உள்ள மக்களின் வாழ்க்கை முறைக்கும், தொலைதூர கிராமங்களில் உள்ளவர்களின் வாழ்க்கை முறைக்கும் இடையே குறிப்பிடத்தக்க வேறுபாடு இருந்தாலும், இப்பகுதி செழிப்பானதாக உள்ளது. ரைஸ் தேயிலை உற்பத்திக்காக இந்த மாகாணம் துருக்கியில் அறியப்படுகிறது.
# ரைஸ் மாகாணம்

## நிலவியல்

பாண்டிக் மலைகள் மற்றும் கருங்கடலுக்கு இடையில் ரைஸ் அமைந்துள்ளது. இது துருக்கியின் "ஈரப்பதமான" பகுதியாக கருதப்படுகிறது. மேலும் நாட்டின் முக்கிய தேயிலை உற்பத்தி செய்யும் பிராந்தியமாகவும் உள்ளது. தேயிலை தவிர, கிவி பழங்களை விளைவிப்பதற்கும் இப்பகுதி அறியப்படுகிறது. இந்த மாகாணம் பெரும்பாலும் கிராமப்புறமாகவும், *அழகாகவும் உள்ளது.* இதில் பல மலை பள்ளத்தாக்குகள் மற்றும் உயரமான *யெய்லாக்கள்* (புல்வெளிகள்) உள்ளன. மாகாணத்தில் உள்ள Çamlıhemşin மாவட்டமானது துருக்கியின் மலையேற்றம் மற்றும் விடுமுறை நாட்களில் சுற்றுலா செல்லும் மிகவும் பிரபலமான இடங்களில் ஒன்றாக உள்ளது. இன்னும் சில தொலைதூர பகுதிகளில் சாலை வசதிகள் குறைவாக உள்ளன, எனவே மக்களும் பொருட்களும் மலைகளில் பயணம் செய்ய மின்சாரம் மூலம் இயங்கும் தொங்கூர்தி ( கேபிள் கார்கள் ) நிறுவப்பட்டுள்ளன. இங்கு கோடை காலம் குளிர்ச்சியானதாக இருக்கும் (சூலை சராசரி வெப்பநிலை 22 &nbsp; °C) மேலும் குளிர்காலம் மிதமாக (சனவரி சராசரி வெப்பநிலை 7 &nbsp; °C) இருக்கும். ஆண்டு முழுவதும் அதிக அளவு மழைப்பொழிவு இருக்கும்.  
புதிய கருங்கடல் கடற்கரை சாலை ரைசுக்கு விரைவாக சென்று சேரக்கூடியதாக ஆக்கியுள்ளது. ஆனால் இது பிராந்தியத்தில் உள்ள வனவிலங்குகளுக்கு அச்சுறுத்தல் என்னும் எதிர்மறையான விளைவை ஏற்படுத்தியுள்ளது. 2000 களின் முற்பகுதியில் இருந்து, ரைஸ் மாகாணத்திற்கு வெளியில் இருந்து வரும் பயணிகளின் எண்ணிக்கை அதிகரித்துள்ளது. இவர்கள் குறிப்பாக நகர்ப்புறங்களில் இருந்து வரும் சுற்றுலாப் பயணிகளாவர். இவ்வாறான சுற்றுலாவின் அதிகரிப்பானது உள்ளூர் மக்களின் பாரம்பரிய வாழ்க்கை முறை, இயற்கை சூழலின் களங்கமற்ற தன்மை போன்றவை ஆபத்துக்கு உள்ளாகி உள்ளது என்ற கவலையை ஏற்படுத்தியிள்ளது. மாகாண ஆளுநர் என்வர் சாலிஹோக்லு (2005 ஆம் ஆண்டு நிலவரப்படி) சாலை வலைப்பிண்ணலை விரிவாக்குவதற்கு தனது எதிர்ப்பைத் தெரிவித்ததுடன், தேனீ வளர்ப்பு, டிரவுட் மீன் பண்ணை மற்றும் கரிம தேயிலை வளர்ப்பதில் வணிகரீதியான கவனம் செலுத்த வேண்டும் என்று வாதிட்டார்.  
இப்பகுதியின் பூர்வீக தாவரங்களில் ஒன்று செர்ரி லாரல் ஆகும். இதன் பழம் ஒரு உண்ணக்தக்க சிறிய கருமையான பிளம் ஆகும். இதை உண்பவர்களின் வாய் மற்றும் பற்களில் கருத்த கறையை ஏற்படுத்தக்கூடியது. கூடுதலாக, அவுரிநெல்லி இப்போது தீவிரமாக சாகுபடி வளர்ந்து வருகின்றது.
# மலர்டு

**மலர்டு** (Malard , பிற பெயர்கள் : Malārd and Melārd; பிறப் பெயர்: Malār) என்ற நகரமானது, மலர்டு கவுண்டியின் நகரங்களில் ஒன்றாகும். 1995 ஆம் ஆண்டு இந்த நகர நகராட்சி உருவாக்கப் பட்டது. மலர்டு கவுன்டியின் தலைநகரம், இந்த மலர்டு நகரமே ஆகும். 2006 ஆம் ஆண்டு மக்கள் தொகை கணக்கெடுப்பின்படி, இந்நகரத்தில் 61,302 குடும்பங்கள் வாழ்ந்தன. அப்பொழுது அதில் இருந்த பொது மக்கள் தொகை 228,673 நபர்களாக இருந்தது. இந்த நகரத்தில் பல்வேறு மொழியிலானப் பாரம்பரிய குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள், பாரவேறு எந்த வகையான சமூக சீரமைப்புடன் தொடர்புடையவர்களை விடவும், அதக முக்கியத்துவத்தை, தமது குடும்ப வழித்தோன்றல்களுக்குக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை உறவுப் பிணைப்புகள் உறுதியுடன் இருக்கின்றன. மேலும், அவரவர் நடத்தும் தொழில்களிலும் குடும்ப உறுப்பினர்கள் பின்னிப்பிணைந்து சமூகத்தில் நன்மதிப்பைப் பெறுகின்றனர்.
# மலர்டு

## காலநிலை

கோப்பன்-கீகர் காலநிலை வகைப்பாடு அமைப்பு<nowiki/>ப் புள்ளி விவரப்படி, இதன் காலநிலையை குளிர் அரை வறண்ட காலநிலையாக (BSk) வகைப்படுத்தப் பட்டுள்ளது.
# மலர்டு

## போக்குவரத்து

மலர்டு நகர நகராட்சி தனது கட்டுப்பாட்டின் கீழ் இயங்கும் மலர்டு நகர, புறநகர பேருந்து அமைப்பு வழியே, சாரியர், தெகுரான் மாகாணம், கராஜ், தெகுரான், குவாட்சு ஆகிய நகரங்களுக்கு பேருந்துகளை இயக்குகிறது.
# பாகன்சியாபியாபி

**பாகன்சியாபியாபி** அல்லது வெறுமனே **பாகன்** என்று அழைக்கப்படும் இது இந்தோனேசியாவின் சுமத்ரா தீவில் உள்ள ரியாவ் மாகாணத்தில் உள்ள ஒரு நகரம் ஆகும். இந்த நகரம் ரியாவ் மாகாணத்தில் உள்ள ரோகன் ஹிலீர் மாகாணத்தின் தலைநகராகும், இது சுமத்ராவின் கிழக்கு கடற்கரையில், ரோக்கன் ஆற்று முகத்துவாரத்தில் மலாக்காவிற்கு மேற்கே மற்றும் டுமாய் அருகே அமைந்துள்ளது.
# பாகன்சியாபியாபி

## வரலாறு

இந்த நகரம் முதலில் சீன குடியேறியவர்களால் நிறைந்திருந்தது 18 ஆம் ஆண்டின் இறுதியில் மற்றும் 19 ஆம் நூற்றாண்டின் தொடக்கத்தில் வந்தனர். ஆரம்பத்தில் பதினெட்டு சீன மக்கள் சுமார் 200 ஆண்டுகளுக்கு முன்பு பாகன்சியாபியாபிக்குச் வந்து நதியின் முகத்துவாரத்தில் குடியேறினர். அனைவரும் பெயரிடப்பட்ட குடும்பத்தைச் சேர்ந்தவர்கள். மேலும், ஒரு புதிய வாழ்க்கையைத் தேடுவது மற்றும் அந்த நேரத்தில் கொக்கியனில் (சீனா) நிலவும் பொருளாதார கஷ்டங்களைத் தவிர்க்க முற்படுவது போன்றக் காரணங்களுக்காக புலம்பெயர்ந்துள்ளனர்.  
ஒவ்வொரு ஆண்டும், சீன சமூகம் பாகன்சியாபியாபியின் ஆண்டுவிழாவை, சந்திர ஆண்டின் 5 வது மாதத்தின் 16 வது நாளில் கொண்டாடுகிறது, ஆரம்பத்தில் புலம்பெயர்ந்த குழு அந்த நாளில் பாகன்சியாபியாபியில் தரையிறங்கியது என்று நம்புகிறார்கள்.
<sup data-ve-ignore="true">&#x5B; *<span title="This claim needs references to reliable sources. (April 2007)">மேற்கோள் தேவை</span>* &#x5D;</sup>  
பாகன்சியாபியாபி 1980 களின் பிற்பகுதியிலும் 1990 களின் முற்பகுதியிலும் உலகின் மிகப்பெரிய மீன் பிடி தொழிலில் ஒன்றாக இருந்தது, இது உலகில் இரண்டாவது இடத்தில் உள்ளது.  பாகன்சியாபியாபி பறவைக்கூடுகளை வளர்ப்பதற்கு பிரபலமானது. இந்தோனேசியாவின் பறவைக் கூடுகள் அவற்றின் தரத்திற்கு புகழ் பெற்றவை மற்றும் நுகர்வோருக்கு மிகவும் பிடித்தமானவை. இந்தத் தொழில் பாகன்சியாபியாபி பொருளாதார வளர்ச்சியின் ஒரு புதிய சகாப்தத்திற்கு இட்டுச் சென்றுள்ளது, இதில் முதலீடு, கட்டிட கட்டுமானத்தில் அதிக செயல்பாடு மற்றும் ஏற்றுமதி வளர்ச்சி ஆகியவை அடங்கும்.  
சமீபத்திய ஆண்டுகளில், நகரமயமாக்கல் ஒரு பிரச்சினையாக உள்ளது. பெரும்பாலான இளைஞர்கள் உயர்நிலைப் பள்ளிக்குப் பிறகு ஒரு சிறந்த வாழ்க்கையை அல்லது பெரிய நகரங்களில் உயர் கல்வியைத் தொடர ஊரை விட்டு வெளியேறுகிறார்கள். அவர்கள் பொதுவாக பாரம்பரிய சீனப் புத்தாண்டு கொண்டாட்டங்களின் போது குடும்பத்திற்குத் திரும்புகிறார்கள்.
# பாகன்சியாபியாபி

## வரலாறு

### மீன்பிடி நகரம்

1980 களில், பாகோனியாபியாபி இந்தோனேசியாவில் மிகப்பெரிய மீன் உற்பத்தி செய்யும் நகரங்களில் ஒன்றாகும், மேலும் நார்வேயின் பெர்கனுக்குப் பிறகு உலகின் இரண்டாவது அதிக மீன் உற்பத்தி செய்யும் நகரமாகும்.
# பாகன்சியாபியாபி

## புள்ளி விவரங்கள்

2013 மக்கள் தொகை கணக்கெடுப்பின்படி, பாகன்சியாபியாபி நகரத்தின் மக்கள் தொகை 73,360 ஆகும். நகரின் முக்கிய இனங்களாக சீனர்கள் உள்ளனர். கூடுதலாக பெரிய அளவில் மலாய் மக்களும் உள்ளனர். மினாங்கபாவு மற்றும் பட்டக்கனீஸ் போன்றவர்களும் உள்ளனர்..  
மதத்தைப் பொறுத்தவரை, பௌத்தம் மற்றும் சீன மதங்களான தாவோயியம் மற்றும் கன்பூசியம் ஆகியவை நகரத்தின் முக்கிய மதமாக இருக்கின்றன. இஸ்லாம் இரண்டாவது பெரியதாக உள்ளது, மீதமுள்ள மதம் கிறிஸ்தவம் ஆகும்.  
இந்தோனேசிய மொழி அதிகாரப்பூர்வ மொழியாக இருந்தாலும், அதிக அளவில் சீன மக்கள் தொகையைக் கொண்ட, பாகன்சியாபியாபியில் ஹொக்கியன் அதிகம் பேசப்படும் மொழியாகும். அவர்கள் பயன்படுத்தியது தைவானிய ஹொக்கியன் போன்ற அதே மொழியாகும், பாகன் ஹொக்கியன் என்ற மற்றொரு உள்ளூர் மொழி மலாய் என்பதால் அது மலாய் சமூகத்தால் பேசப்படுகிறது.
# பாகன்சியாபியாபி

## தெப்பம் எரிக்கும் திருவிழா

உள்நாட்டில் பக்கர் டோங்காங் என்று அழைக்கப்படும் அல்லது கோ கெக் கேப் லக் என ஹொக்கியன் மொழியில் அழைக்கப்படும் "தெப்பம் எரிப்பது" என்பது பாகன்சியாபியாபி மக்களில் வருடாந்திர சடங்காகும், குறிப்பாக சீன சமூகத்தினரிடையே இது வெளிநாடுகளில் பிரபலமாக உள்ளது மற்றும் இந்தோனேசியா நாட்காட்டியிலும் சுற்றுலாவில் பார்வையிடுவதற்காக சேர்க்கப்பட்டுள்ளது. ஒவ்வொரு ஆண்டும், சீன சமூகம் பாகன்சியாபியாபியின் இந்த விழாவை, சீன நாட்காட்டியின் 5 வது மாதத்தின் 16 வது நாளில் கொண்டாடுகிறது. .
# கென்டிங் தேசியப் பூங்கா

**கென்டிங் தேசியப் பூங்கா** **(Kenting National Park**) பொதுவாக கென்டிங் என்று அழைக்கப்படுகிறது. இது தைவானின் பிங்டங் கவுண்டியின் ஹெங்சுன் தீபகற்பத்தில் அமைந்துள்ள ஒரு தேசியப் பூங்காவாகும். இது ஹெங்சுன், செச்செங் மற்றும் மன்ஷோ போன்ற தன்னாட்சிகளை உள்ளடக்கியது. ஜனவரி 1, 1984 இல் நிறுவப்பட்ட இது, தைவானின் மிகப் பழமையான மற்றும் பிரதான தீவின் தெற்கே அமைந்துள்ள ஒரு தேசியப் பூங்காவாகும். இது தைவான் தீவின் தெற்கு பகுதியை பாஷி சேனலுடன் உள்ளடக்கியது . நிர்வாகி யுவானின் உள்துறை அமைச்சகத்தால் நிர்வகிக்கப்படும் இந்த தேசியப் பூங்கா அதன் வெப்பமண்டல காலநிலை மற்றும் சூரிய ஒளி, அழகிய மலை மற்றும் கடற்கரை, ஒவ்வொரு மார்ச் மாதத்திலும் நடைபெறும் ஸ்பிரிங் ஸ்க்ரீம் ராக்-பேண்ட் திருவிழா போன்றவற்றின் காரணமாக நன்கு அறியப்படுகிறது. இப் பூங்கா, 2016 ஆம் ஆண்டில் 5.84 மில்லியன் பார்வையாளர்களைக் தன்னகத்தே ஈர்த்தது. மேலும், தைவானில் மிகவும் பிரபலமான சுற்றுலாத் தலங்களில் ஒன்றாக உள்ளது.
# கென்டிங் தேசியப் பூங்கா

## சொற்பிறப்பு

**கென்டிங்** என்பதற்கு, வழிகாட்டும் அல்லது முன்னோடி என்ற பொருள் சொல்லப்படுகிறது.
# கென்டிங் தேசியப் பூங்கா

## நிலவியல்

இந்தப் பூங்கா சுமார் 181 சதுர கிலோமீட்டர் (70 சதுர மைல்) நிலப்பரப்பையும், 152 சதுர கிலோமீட்டர் (59 சதுர மைல்) கடற்பரப்பையும் கொண்டு மொத்தமாக 333 சதுர கிலோமீட்டர் (129 சதுர மைல்) பரப்பளவைக் கொண்டுள்ளது. நான் வான் மற்றும் வாழை விரிகுடா ஆகியவை பசிபிக் பெருங்கடல், தைவான் ஜலசந்தி மற்றும் லூசன் நீரிணை ஆகியவற்றால் சூழப்பட்டுள்ளன. இந்தப் பூங்கா கோஷிங் நகரத்திலிருந்து தொலைவிலும், டைனானிலிருந்து தொலைவிலும் அமைந்துள்ளது.
# கென்டிங் தேசியப் பூங்கா

## பல்லுயிர்

இந்தப் பூங்காவில் 15 வகையான பாலூட்டிகள், 310 வகையான பறவைகள், 59 வகையான ஊர்வன மற்றும் நீர்நில வாழ்வன, 21 வகையான நன்னீர் மீன்கள், 216 வகையான பட்டாம்பூச்சிகள் மற்றும் பல்வேறு பூச்சிகள் உள்ளிட்ட விலங்குகள் மற்றும் தாவரங்களின் வளமான பல்லுயிர் உள்ளது.  
எலுவான்பி பூங்கா அல்லது ஒலுவான்பி பூங்கா, கேப் எலுவான்பியில் அமைந்துள்ளது. லாங்க்கெங் சுற்றுச்சூழல் பாதுகாப்பு பகுதி இயற்கை இருப்புக்கள் பவளப்பாறைகள் மற்றும் வாழை விரிகுடா மற்றும் ஹெங்சுன் தீபகற்பத்தின் பழைய வளர்ச்சி காடுகளை பாதுகாக்கிறது. 26 வகையான நில நண்டுகளின் இனங்கள் இப்பகுதியில் வாழ்கின்றன. இது உலகின் ஒற்றை பகுதிகளில் நிலப்பரப்பு நண்டுகளின் மிக உயர்ந்த பன்முகத்தன்மை ஆகும்.  
பூங்காவிலிருக்கும் பெருங்கடல் நீரோட்டம் கடல் பறவைகள், கடல் ஆமைகள், ஆபத்தான ஹாக்ஸ்பில் ஆமைகள், சுறாக்கள், காளை சுறாக்கள் மற்றும் திமிங்கல சுறாக்கள், மற்றும் சிறிய முதல் நடுத்தர அளவிலான கடற்பாலூட்டிகள் உள்ளிட்ட கடல் சுற்றுச்சூழல் அமைப்புகளை வழங்குகிறது. இந்த பகுதி ஒரு காலத்தில் எண்ணெய்த் திமிங்கிலம் மற்றும் பலீன் திமிங்கிலங்களுக்கு ஒரு முக்கிய வாழ்விடமாக இருந்தது. குறிப்பாக கூனல் முதுகு திமிங்கிலங்கள் நான் வான் மற்றும் வாழை விரிகுடாவில் குடியேறின. ஜப்பானிய காலனித்துவ நாட்களில் ஜப்பானிய திமிங்கலம், கடுமையான குறைவுகளுக்கு வழிவகுத்தது . அல்லது இதன் விளைவாக திமிங்கலங்கள் காணாமல் போனது. இன்று, எந்தவொரு அல்லது மிகக் குறைவான திமிங்கலங்களும் தொடர்ந்து ஹெங்சுன் தீபகற்பத்தில் மற்றும் இப் பூங்காவில் உள்ள கடல் நீரில் குடியேறக்கூடும்.  
தைவானில் முழுமையாகவோ அல்லது செயல்பாட்டு ரீதியாகவோ அழிந்துவிட்டதாகக் கருதப்படும் ஆவுளியா இனங்கள், 1950 கள் மற்றும் 60 களில் பதிவாகியுள்ளன. மேலும் இவை தைவானிய நீரில் உள்ள உயிரினங்களின் கடைசி அறிக்கையாகும்.
# கென்டிங் தேசியப் பூங்கா

## பல்லுயிர்

### காலநிலை

கென்டிங் அதன் வெப்பமண்டல வானிலைக்கு ஆண்டு முழுவதும் சூடான மற்றும் வெப்பமான காலநிலையுடன் அறியப்படுகிறது. பிங்டங்கின் மற்றப்பகுதிகளுடன் , காலநிலை புவியியல் ரீதியாக, ஒரு வெப்பமண்டல பருவமழை காலநிலை என வகைப்படுத்தப்பட்டுள்ளது .
# கென்டிங் தேசியப் பூங்கா

## பிரபலமான கலாச்சாரத்தில்

- ஸ்பிரிங் ஸ்க்ரீம் : 1995 முதல் இந்த பூங்காவிற்குள் ஒரு பிரபலமான சர்வதேச ராக்-பேண்ட் திருவிழா நடைபெறுகிறது.
- *கேப் எண் 7* திரைப்படத்தின் பெரும்பாலான பகுதிகள் இந்த பூங்காவிற்குள்ளும் , அருகிலுள்ள ஹெங்சுனிலும் படமாக்கப்பட்டன.
# சிர்சி

**சிர்சி** என்பது இந்திய மாநிலமான கர்நாடகாவில் கடல் மட்டத்திலிருந்து சுமார் 2,600 அடி (790 மீ) உயரத்தில் உள்ள ஒரு மலைவாசஸ்தலமாகும். இங்கு யானைகள், புலிகள், சிறுத்தை மற்றும் தனித்துவமான கருஞ்சிறுத்தைகள் போன்ற விலங்குகள் வசிக்கின்றன. சோண்டா வம்சத்தின் போது சிர்சி, “கல்யாணப்பட்டணம்” என்றும் அழைக்கப்பட்டது. இந்த நகரம் அடர்த்தியான பசுமையான காடுகளாலும், பல அருவிகளாலும் சூழப்பட்டுள்ளது. இந்த நகரிற்கு அருகில் ஹூப்ளி நகரம் அமைந்திருப்பதால் வணிக வாய்ப்புகள் ஏராளமாக கிடைக்கின்றன. இப்பகுதி மக்களின் முக்கிய தொழில் பாக்கு உற்பத்தி ஆகும். சிர்சி வாழ் மக்கள் பெருமளவில் பாக்குப் பண்ணைகள் வைத்துள்ளார்கள். இவற்றினால் இந்திய மற்றும் வெளிநாடுகளில் உள்ள மக்களின் தேவைகளை பூர்த்தி செய்கிறார்கள். அருகிலுள்ள சர்வதேச விமான நிலையம் கோவாவின் தபோலிம் விமான நிலையம் ஆகும்.
# சிர்சி

## புவியியல்

சிர்சி 14.62 ° வடக்கு 74.85 ° கிழக்கு என்ற புவியியல் இருப்பிடத்தில் அமைந்துள்ளது. இது கடல் மட்டத்திலிருந்து 1860 அடி முதல் 2600 அடி வரை உயரத்தில் உள்ளது. மேலும் இது மேற்கு தொடர்ச்சி மலையின் மையத்தில் அமைந்துள்ளது . சிர்சி பெங்களூரிலிருந்து சுமார் 425 கிலோமீற்றர் (264 மைல்) தொலைவில் உள்ளது. அருகிலுள்ள விமான நிலையம் சிர்சியிலிருந்து 102 கி.மீ. (63 மைல்) தொலைவில் உள்ள ஹூப்லியில் அமைந்துள்ளது. அகனாசினி நதி சிர்சிக்கு அருகிலுள்ள "டோனிஹல்லா" என்ற இடத்தில் தொடங்கி மேற்கில் அரேபிய கடலை நோக்கி பாய்கிறது. இந்த நதி அதன் பாதையில் பல நீர்வீழ்ச்சிகளையும் உருவாக்குகிறது.
# சிர்சி

## காலநிலை

சிர்சி வெப்பமண்டல காலநிலையை கொண்டுள்ளது. பருவமழை தாக்கத்திற்கு வலுவாக உட்படுகின்றது. மழைக்காலங்களில் இப்பகுதியில் மிக அதிக மழை பெய்யும். இதன் விளைவாக இப்பகுதியில் ஏராளமான வனவிலங்குகள் உள்ளன. இப்பகுதி காடுகள் இலையுதிர் ஈரக்காடுகளாகும். பெறுமதி வாய்ந்த மரங்கள் இந்த பிராந்தியத்தின் காடுகளில் காணப்படுகிறது. வளமான தாவரங்கள் மற்றும் விலங்கினங்கள் காரணமாக, காடழிப்பு மற்றும் வேட்டையாடுதல் சமீபத்திய ஆண்டுகளில் நடைப்பெறுகின்றன. சிர்சியில் குளிர்கால வெப்பநிலை 15&nbsp;°C (59&nbsp;°F) இற்கும் குறைகிறது. இங்கு அதிகபட்ச வெப்பநிலை 40.2&nbsp;°C (104.4&nbsp;°F) ஆகவும், குறைந்தபட்ச வெப்பநிலை 2.4&nbsp;°C (36.3&nbsp;°F) ஆகவும் பதிவு செய்யப்பட்டுள்ளன.
# சிர்சி

## புள்ளிவிபரங்கள்

2011 ஆம் ஆண்டு மக்கட் தொகை கணக்கெடுப்பின்படி, நகர எல்லைக்குள் சிர்சியின் மக்கட் தொகை 62,335 ஆக இருந்தது. மக்கட் தொகையில் 51% வீதமானோர் ஆண்களும், 49% வீதமானோர் பெண்களும் ஆவார்கள்.  
சிர்சியின் சராசரி கல்வியறிவு விகிதம் 92.82% ஆகும். இது தேசிய சராசரியான 74.05% ஐ விட அதிகமாகும். ஆண்களின் கல்வியறிவு 95.26% வீதமாகவும், பெண்களின் கல்வியறிவு 90.43% வீதமாகவும் காணப்படுகின்றது. சனத்தொகையில் சுமார் 12% வீதமானோர் 6 வயதுக்குட்பட்டவர்கள்.  
சிர்சியின் ஹவ்யக பிராமணர்கள் கன்னடத்தின் ஹவ்யகா கன்னட பேச்சுவழக்கில் பேசுகிறார்கள். கிறிஸ்தவர்கள் கன்னடம் மற்றும் கொங்கனி ஆகிய இரு மொழிகளையும், சிர்சியின் முஸ்லிம்கள் கன்னடம் மற்றும் உருது ஆகிய இரு மொழிகளையும், பேசுகிறார்கள்.
# சிர்சி

## பொருளாதாரம்

நகரத்தைச் சுற்றியுள்ள முக்கிய வணிகங்கள் பெரும்பாலும் விவசாயத்தை அடிப்படையாகக் கொண்டவை. நகரத்தை சுற்றி வளர்க்கப்படும் முதன்மை பயிர் கமுகு ஆகும். இந்த நகரம் “பாக்கு” இன் முக்கிய வர்த்தக மையங்களில் ஒன்றாகும். இங்கு வளர்க்கப்படும் பாக்குகள் இந்தியா முழுவதும் கொண்டு செல்லப்படுகின்றன. மேலும் வெளிநாடுகளுக்கும் ஏற்றுமதி செய்யப்படுகின்றன. ஏலக்காய் , மிளகு , வெற்றிலை , வென்னிலா போன்ற மசாலாப் பொருட்களுக்கும் இப்பகுதி பெயர் பெற்றது. முக்கிய உணவு பயிர் நெல் ஆகும்.
# அறிஞர் அண்ணா ஆலந்தூர் மெற்றோ நிலையம்

**அறிஞர் அண்ணா ஆலந்தூர் மெற்றோ நிலையம்**, *(Arignar Anna Alandur metro station)* சென்னையில் இருக்கும் ஆலந்தூரில் தரைக்கு மேலே மேல் மட்டத்தில் நவீன வசதிகளுடன் அமைக்கப்பட்டிருக்கும் ஓர் இரயில் நிலையமாகும். சென்னையின் மெட்ரோ இரயில் பாதை மொத்தம் 45.1 கிலோ மீட்டர் தூரம் கொண்டதாகும். ஒரு பாதை வண்ணாரப்பேட்டையில் இருந்து அணணாசாலை வழியாக விமான நிலையம் வரையும் மற்றொரு பாதை சென்டிரல் ரயில் நிலையத்தில் இருந்து பூந்தமல்லி நெடுஞ்சாலை, அண்ணாநகர், கோயம்பேடு வழியாக பரங்கி மலை வரையும் செல்கின்றன. சென்னை மெட்ரோவின் நீல வழித்தடம் மற்றும் பச்சை வழித்தடம் ஆகியவற்றின் ஒரு பகுதி ஆலந்தூர் மெட்ரோ நிலையமாகும். மேலும் இந்நிலையம் இவ்விரண்டு வழித்தடங்களுக்கு இடையில் ஒரு பரிமாற்ற நிலையமாகவும் செயல்படுகிறது. மெட்ரோ ரயில் செல்லும் இரண்டு பாதைகளும் சந்திக்கும் முக்கிய இடமாக ஆலந்தூர் சந்திப்பு அமைகிறது. அவ்வழித்தடங்களில் ஒன்று ஆலந்தூர் மெட்ரோ இரயில் நிலையம் ஆகும். மற்றொன்று சென்னை மத்திய மெட்ரோ நிலையம். சென்னை நகரின் முதலாவது பல நிலை இரயில் நிலையம் ஆலந்தூர் மெட்ரோ இரயில் நிலையமாகும் .
# அறிஞர் அண்ணா ஆலந்தூர் மெற்றோ நிலையம்

## இரயில் நிலையம்

ஆலந்தூர் இரயில் நிலையம் சென்னை மெட்ரோவின் இரண்டு வெவ்வேறு நடைபாதைகளின் போக்குவரத்து புள்ளியாக செயல்படுவதால், இரண்டு வழித்தடங்கள் நிலையத்தில் இரண்டு வெவ்வேறு நிலைகளில் கட்டப்பட்டுள்ளன. சுரங்கப்பாதையிலும், மேல் மட்டத்திலும் ரயில்கள் செல்லும் வகையில் அப்பாதைகள் இங்கு அமைக்கப்பட்டுள்ளன.
ஆலந்தூரிலிருந்து கிண்டி, இராணுவ அதிகாரிகள் பயிற்சி அகாடமி மற்றும் சென்னை விமான நிலையம் வரை செல்லும் பயணிகள் முதலாவது நிலையில் பயணம் செய்ய வேண்டும். பரங்கிமலை, கோயம்பேடு, சிட்கோ வரை செல்லும் பயணிகள் இரண்டாவது நிலையில் பயணம் செய்ய வேண்டும். இரயில் நிலையத்திற்குள் 26.55 மீட்டர் உயரத்தில் ஓர் அடுக்கும், 35.41 மீட்டர் உயரத்தில் இரண்டாவது அடுக்குமாக இங்கு இரட்டை அடுக்கு இரயில் நிலையம் கட்டப்பட்டுள்ளது. இவ்விரண்டு நிலைகளும் நகரும் படிக்கட்டுகளால் இணைக்கப்பட்டுள்ளன .
வாகனங்கள் நிறுத்துமிட வசதி இருக்கும் சில இடங்களில் இந்த ஆலந்தூர் மெட்ரோ நிலையமும் ஒன்றாகும் .
# அறிஞர் அண்ணா ஆலந்தூர் மெற்றோ நிலையம்

## துணை மின்நிலையம்

சென்னை மெட்ரோ இரயில் நிறுவனத் திட்டத்திற்காக நிலையத்திற்கு அருகில் தமிழக மின்சார வாரியத்தால் 230-கிலோ வாட்டு மின்சாரம் பெறும் துணை மின்நிலையம் கட்டப்பட்டுள்ளது. . தமிழ்நாடு மின்சார வாரியம் அருகிலுள்ள த.நா.மி.வா துணை மின்நிலையத்திலிருந்து 110 கிலோவாட்டு மின்சாரம் வழங்குகிறது. இது இரண்டு மின்மாற்றிகளால் 33 கிலோவாட்டு மற்றும் 25 கிலோவாட்டு என்ற அளவுகளில் படியிறக்கம் செய்யப்படுகிறது. சென்னை மெட்ரோ இரயில் வலையமைப்பில் இடம்பெற்றுள்ள மூன்று நிலையங்களில் இந்த நிலையமும் ஒன்றாகும், இது மாநிலத்தின் மின்சார கட்டத்திலிருந்து மின்சாரம் வழங்குவதற்காக 230-கிலோவாட்டு மின்சாரத்தைப் பெறும் துணை நிலையத்தைக் கொண்டுள்ளது, கோயம்பேடும் சென்னை சென்ட்ரலும் மற்ற இரண்டு நிலையங்களாகும் .
# அறிஞர் அண்ணா ஆலந்தூர் மெற்றோ நிலையம்

## துணை வசதிகள்

மெட்ரோ நிலையத்திற்கு அருகிலுள்ள அசார் கானா சந்திப்பில் மூன்று குளிர்சாதன பேருந்து முகாம்களை அமைக்க இராணுவ பாசறை வாரியம் முடிவு செய்துள்ளது, இது ஒரு பன்னாட்டு போக்குவரத்து மையமாக மாறும். ஒவ்வொரு தங்குமிடமும் 370 சதுர அடியில் பரவுகிறது. 32 பயணிகள் அமர்ந்தும் 45 பயணிகள் நின்றபடியும் இதில் பயணம் செய்யும் வசதி உண்டு. பணம் வழங்கும் இயந்திரங்கள், பாதுகாப்புக் காவலர்கள், சிறுநீர் கழிப்பிடம், குடிநீர், தேநீர் மற்றும் காப்பி விற்பனை இயந்திரங்கள், பேருந்து வருகையை சொல்லும் அறிவிப்புப் பலகைகள் ஆகியவை தங்குமிடங்களில் இருக்கும் வசதிகள் செய்யப்பட்டுள்ளன. பயணிகள் 500 மீட்டர் தொலவில் இருந்து வரும் பேருந்தை இங்கிருக்கும் தொலைக் காட்சித் திரையில் காண முடியும். இவை தவிர தகவல் தொடர்புக்காக நவீன தொழில் நுட்பத்துடன் கூடிய மற்ற வசதிகளும் செய்யப்படுகின்றன. இவற்றை பராமரிக்க ஊழியர்களும் நியமிக்கப்படுகிறார்கள். தூய்மை மற்றும் பாதுகாப்பு காரணங்களுக்காக இரகசிய புகைப்பட கருவிகளும் ஆங்காங்கே பொருத்தப்பட்டுள்ளன.
# அறிஞர் அண்ணா ஆலந்தூர் மெற்றோ நிலையம்

## வணிக மையம்

சென்னை மெட்ரோ திட்டத்தின் முதல் கட்டமாக வணிக மையங்களாக மாற்றப்படுவதாக அடையாளம் காணப்பட்ட ஐந்து நிலையங்களில் ஆலந்தூர் நிலையம் ஒன்றாகும், கோயம்பேடு, அரும்பாக்கம், ஈக்கட்டுத்தாங்கல் மற்றும் அசோக் நகர் போன்றவை பிற நிலையங்களாகும். சுமார் 118,000 சதுர அடியில் கார் நிறுத்துமிட அடித்தளம் மற்றும் பொய்க்கால் தளம் நிலையத்தின் பின்னால் அமைக்கத் திட்டமிடப்பட்டுள்ளது .
# பொலோனியம் ஐதரைடு

| ImageFile = Polonium-hydride-3D-vdW.svg
| ImageSize = 115
| ImageAlt = Space-filling model of the hydrogen polonide molecule
| PIN = பொலோனியம் ஐதரைடு
| SystematicName = பொலேன்
|Section1=
|Section2=
# பொலோனியம் ஐதரைடு

## தயாரிப்பு

தனிமங்களை ஒன்றாகச் சேர்த்து சூடாக்கும்போது நேரடி வினை மூலம் பொலோனியம் ஐதரைடை உருவாக்க முடியாது. பொலோனியம் டெட்ராகுளோரைடுடன் (PoCl4) இலித்தியம் அலுமினியம் ஐதரைடைச் (LiAlH4) சேர்த்து வினைபுரியச் செய்வதால் தனிமநிலை பொலோனியம் மட்டுமே உருவாகும். இத்தயாரிப்பு முறை, ஐதரோகுளோரிக் அமிலத்துடன் மக்னீசியம் பொலோனைடு (MgPo) சேர்த்து வினைபுரியச் செய்தல் போன்ற தயாரிப்பு முறைகள் உட்பட மற்ற பிற தயாரிப்பு பாதைகள் அனைத்தும் வெற்றிபெற இயலாத வழிகளேயாகும். இந்த தொகுப்பு வழிகள் யாவும் தோல்வியில் முடியக் காரணம் பொலோனியம் ஐதரைடு உருவாகும்போது கதிரியக்கப் பகுப்பு அடைகிறது என்பதே காரணமாகும் .  
சுவடு அளவு பொலோனியம் ஐதரைடுவின் மீது நடத்தப்பட்ட சோதனைகளில் பொலோனியம் உலோகத்திற்கும் அப்போதே உருவாகிக் கொண்டிருக்கும் புதிய ஐதரசனுக்கும் இடையிலான வினையில் பொலோனியம் ஐதரைடை உருவாக்க முடியும் என்பதற்கான அறிகுறிகள் தோன்றுகின்றன .  
பொலோனியம் மற்றும் அதன் சேர்மங்களின் தீவிர கதிரியக்கத்தன்மை காரணமாக பொலோனியம் ஐதரைடுடன் வேலை செய்வது கடினம், மேலும் இது மிகவும் குறைவான சுவடு அளவுகளில் மட்டுமே தயாரிக்கப்பட்டுள்ளது. இதன் விளைவாக, அதன் இயற்பியல் பண்புகள் நிச்சயமாக அறியப்படவில்லை . பொலோனியம் ஐதரைடு அதன் ஒத்தவரிசைச் சேர்மங்களைப் போல நீருடன் சேர்ந்து ஓர் அமிலக் கரைசலை உருவாக்குகிறதா, அல்லது இது ஓர் உலோக ஐதரைடு போல செயல்படுகிறதா என்பதும் கூட அறியப்படவில்லை..
# திபெத்தியக் கட்டிடக்கலை

## உலக பாரம்பரிய தளம்

117 மீட்டர் உயரத்திலும் 360 மீட்டர் அகலத்திலும் நிற்கும் பொட்டாலா அரண்மனை 1994 இல் உலக பாரம்பரிய களமாக நியமிக்கப்பட்டு 2001 இல் நோர்பூலிங்கா பகுதியை உள்ளடக்கியதாக நீட்டிக்கப்பட்டது, இது திபெத்திய கட்டிடக்கலைக்கு மிக முக்கியமான எடுத்துக்காட்டு என்று கருதப்படுகிறது. முன்னதாக தலாய் லாமாவின் வசிப்பிடமாக, அதன் பதின்மூன்று நிலைகளில் ஆயிரத்திற்கும் மேற்பட்ட அறைகள் இருந்ததாகக் கூறப்படுகிறது, இது இரு மத நோக்கங்களுக்காகவும், திபெத்திய அரசாங்கத்தின் (முன்னாள்) இருக்கையாகவும், 1959 வரை திபெத்தின் மாநிலத் தலைவராக இருந்த தலாய் லாமாவின் இல்லமாகவும் பயன்படுத்தப்பட்டது. இது வெளிப்புற வெள்ளை அரண்மனையாக மற்றும் உட்புற சிவப்பு அரண்மனை என இரண்டாகப் பிரிக்கப்பட்டுள்ளது, வெளிப்புற வெள்ளை அரண்மனை தலாய் லாமாவின் நிர்வாகக் குடியிருப்பு மற்றும் குடியிருப்பு வீடுகளாகவும், உள்புற சிவப்பு அரண்மனையாகனாது கிரேட் வெஸ்ட் ஹால், தேவாலயங்கள், புனிதத் தலங்கள், பௌத்த வேதங்கள் ஆகியவற்றைக் கொண்டுள்ளது.